Môžem Užívať Flektor Prášok na Zápal Aj po Infarkte a s liekmi na Tlak?
Dobry den,uz dvanast rokov berem tabletky Anopyrin,ConCor a Prenessa na tlak,môzem brat Flektor prasok na zápal(mala som infarkt pred 12 rokmi)
Dobrý deň,
ďakujeme za Vašu otázku.
Medzi liekom Flector Rapid a Vami užívanými liekmi bolo pozorovaných niekoľko klinicky závažných a stredne závažných interakcií, pri ktorých je zvýšené riziko gastrointestinálneho krvácania a vznik vredov, a taktiež riziko zníženia antihypertenzívneho účinku. Z tohto dôvodu sa uvedená kombinácia neodporúča.
Všetky voľnopredajné lieky na liečbu bolesti vykazujú určitý interakčný potenciál s liekmi, ktoré užívate. V prípade silnej bolesti je možné krátkodobo podávať analgetiká s obsahom paracetamolu (Paralen, Panadol), avšak ten nepôsobí protizápalovo. Keďže mi nie je známy Váš celkový zdravotný stav ani aktuálne ťažkosti, kvôli ktorým chcete užívať liek Flector, je vhodné sa o jeho dlhodobom užívaní poradiť s ošetrujúcim lekárom.
Prajem skorú úľavu od bolesti.
S pozdravom
Mgr. Emma Halás Haluščíková